**Gondolatok Pécsi Ritáról:**

* **Rita az organikus pedagógia hazai képviselője –**

**Magyarországon Uzsalyné dr. Pécsi Rita az Organikus Pedagógia zászlóvivője, aki férjével, Uzsaly Zoltánnal járja az országot.**

**Nevelési, önnevelési, életvezetési témájú előadásokat tart.**

**Kutatja, továbbfejleszti, könyvvé formálja és sokak számára elérhetővé, megvalósíthatóvá teszi ezt a szemléletmódot a nevelésben.**

**Gondolatok Pécsi Ritától:**

***„Amikor kicsi voltam, és megkérdezték, mi akarok lenni, sok minden eszembe jutott: tanár, anyuka, zenész… Aztán egyszer azt mondtam, hogy ha létezik kertész, fülész, szemész, akkor én „örömész” szeretnék lenni! Ez az, amit a Jó Isten nekem megadott: úgy érzem, örömész lehetek minden helyzetben. Minden érdekel, ami emberi, ami az élet növekedését, a kiteljesedést, a termékeny, másokat melegítő boldog életet szolgálja.” /Pécsi Rita/***

**„Az emberek, a kapcsolatok és a művészetek a munkám, a szenvedélyem és a hobbim is.”**

***„A nevelés az élet szolgálata” – ezt vallom, ennek módjait kutatom, keresem feleségként az önnevelésben, anyaként, tanárként és neveléskutatóként.”***

**„Elsősorban nem az oktatás, hanem inkább a nevelés érdekel:**

* **a személyiség hatékony fejlesztése;**
* **az érzelmi intelligencia humán tőkévé alakítása;**
* **hogy ne csupán ismereteket, hanem életet alakító tudást és tapasztalatot adjunk át;**

**Gondolatok az organikus pedagógiáról:**

**Szülőnek, nevelőnek lenni végtelen boldogság,…**

… de valljuk be, végtelen feladat és nagy felelősség is egyben.  
És nagyon szeretnénk igazán jól csinálni. Számtalanszor megtapasztaljuk, hogy nehezen megy. Sokszor fáradtnak, a sikertelenségeink miatt tehetetlennek, bénultnak érezzük magukat.

Mintha csak barkácsolnánk ezen a téren, ahol pedig a legjobb minőség is éppen csak megfelelő lenne.  
Szeretnénk életrevaló, terhelhető, jólelkű, szeretni és örülni tudó felnőtteket nevelni.

**Eljött a felelős szülők és nevelők ideje!**  
**Nem válhat az intézmény a család helyettesévé.**

**A család a legfontosabb erőtér az emberré nevelődésünkben!**

**Mire van/lenne ma legnagyobb szüksége a  gyerekeknek, fiataloknak?**

* Legyenek tisztában az érzéseikkel, és ki tudják fejezni azokat,
* megtartó, megerősítő, motiváló szeretetteljes kapcsolatokra, elköteleződésekre;
* példaképekre, hiteles igazodási pontokra;
* emberekre, akik bíznak bennük, akik segítik a kibontakozásukat;
* védelmet adó, de egyre bővülő karámra (értelmes keretekre, szabályokra), amik igazodási

pontokként szolgálnak;

* az életben használható tudásra, tapasztalatokra, élményekre;

**Tanuljunk és tanítsunk:  
*“egészségesen igényelni,* *jókedvvel segíteni,* *értelmesen szolgálni,* *önfeláldozóan cselekedni,* *és áhítatosan szeretni!”* (Karácsony Sándor)**

De hogyan tehetjük ezt meg?  
Mi alapján igazodjunk el a rengeteg nevelési irányzat labirintusában?  
Gyakran eszköztelennek éljük meg magunkat. Valódi kapaszkodókat keresünk.

**Hogyan tud ebben segíteni az Organikus Pedagógia?**

A pedagógiai rendszer alapelvei olyan törvényszerűségekre épülnek, amelyek nem csupán szülő/nevelő – gyermek viszonylatában érvényesek, hanem felnőtt – felnőtt, tehát párkapcsolati, baráti-, rokoni kapcsolatokban, munkatársak között vagy vezető-beosztott relációkban is működnek.

**Olyan modern pedagógiai rendszer, mely az örök alapelvekből indul ki, de a mai ember számára is megállja a helyét.**

* Nem recepteket ad, hanem iránytűt.
* Nem módszertan, hanem szemléletmód.
* Életformáló, életalakító eszköztár.
* Mivel magáról az életről szól, sok ponton megtalálja a kapcsolódást a különböző nevelési irányzatokkal is.

**Legyen részese ön is Pécsi Rita előadásainak!**

**Találjuk meg közösen nevelési elveinkben a kincseket!**

**Valljunk közös elveket a gyermekek közös nevelésében-növelésében!**

***Az előadások témájáról röviden:***

**Bizalompedagógia a gyakorlatban /Don Bosco bizalompedagógiája/:**

* **Ki is volt Don Bosco?**
* **Az egyik leghatékonyabb bizalompedagógus mindennapjai.**
* **Hogyan csinálta? Vajon mit kezdene a mai nevelési helyzetünkkel?**
* **Mit tanulhatunk tőle a mai teljesítménymotivált világban?**
* **A nagy eszmék lebontása a hétköznapi gyakorlatra.**

*„Vallom, hogy nem elég okosnak lenni, hanem jó, és életrevaló embert kell nevelni úgy, hogy boldog legyen itt és az örökkévalóságban.” (Don* Bosco)

**Eszménypedagógia**

* **Ki törődik azzal, hogy kivé válhatok? Hogyan hiányzik az eszménypedagógia a nevelésből?**
* **Hogyan találhatjuk meg egyéni küldetésünket?**
* **Milyen a hatékony személyes eszmény? Miért szükséges?**
* **Mit tehetünk érte? z eszménypedagógia módszerei kisgyermekkorban, iskolásoknál.**

**Kövesd a szíved dalát!**

* **A felnőtté válás kulcsa a személyes eszmény megtalálása.**
* **Lesz-e saját identitása, ha sodródik a tömeggel?**
* **Minden törékeny. Az eszmény is. Hogyan vigyázzunk rá?**
* **Rajongás? Bálványozás? álomvilág? – Hagyjuk? Tiltsuk? Segítsük?**
* **Széttört ideálok – légvár volt az egész?**
* **Eszménypedagógia nincs grandiózus bizalom nélkül!**

**Önbizalom, önértékelés, önbecsülés**

* **A helyes önértékelés kialakulása.**
* **Mit tehetünk? A nevelés, önnevelés mindenkor elsajátítható és alkalmazható eszköztára az önbizalom fejlesztéséhez.**
* **Szeresd felebarátodat, mint önmagadat?**





